Moet ek my volwasse kind en ex-vrou onderhou? | Jansens Egskeiding Forum
You are here: Home / My kind is volwasse en my ex-vrou het weer getrou. Is ek nog verantwoordelik vir onderhoud?
Gedurende my laaste aansoek om verlaging van
onderhoud, het die landdros vir my gesê ek moet ten minste by drie cashloans
aansoek doen vir lenings en vir hom bewyse bring, indien ek afgekeur word, sodat
ek die hele uitstaande bedrag van onderhoud nog verskuldig aan my ex-vrou kan
betaal. Sy is reeds weer getroud en oppad Namibie toe saam met haar nuwe man.
Hoe nou gemaak? Mag die landdros dit van my vereis?
My dogter het in 2013 matriek geslaag. Sy is reeds 18 en is bleikbaar van plan om verder te studeer. Moet ek net aanhou met haar onderhoud, moet ek ophou betaal tot sy my weer dagvaar vir onderhoud, of moet ek weer hof toe gaan om haar onderhoud te staak sodat sy as meerderjarige weer kan aansoek doen vir onderhoud?
Onderhewig aan wat die hofbevel met betrekking tot jou onderhoudsplig bepaal, is jy nie verder verplig om onderhoud aan jou ex-vrou te betaal sodra sy her-trou nie. Die onderhoudsplig van 'n geskeide man teenoor sy ex-vrou, verval by haar dood, wanneer sy her-trou, of wanneer sy weer self-onderhoudend word. Aangesien jou ex-vrou weer her-trou het, is daar 'n wedersydse onderhoudsplig tussen haar en haar nuwe man en jy is nie verder aanspreeklik nie. Maar, die uitstaande bedrag onderhoud wat jy aan jou ex-vrou verskuldig is, is jy steeds verplig om te betaal. Die vereiste wat die Landdros aan jou gestel het om by drie CashLoans aansoek te doen, is om vas te stel of jy kredietwaardig is en of jy werklik in staat is (of nie) om die uitstaande bedrag te kan bekostig. Indien jy afgekeer word, sal die landdros dit in oorweging bring en kan hy/sy 'n her-berekende betalingsplan aan jou voorskryf.
Die Kinderwet bepaal dat ouers verplig is om onderhoud aan hul minderjarige EN afhanklike kinders te betaal. Jou dogter mag dalk 'n volwassene wees, maar as sy nie self-onderhoudend is nie, is jy steeds verplig om onderhoud aan haar te betaal. Dit sal veel goedkoper wees om eenvoudig aan te hou onderhoud betaal, as om gedagvaar te word daarvoor, of om die hof te nader vir 'n aansoek. Albei ouers van 'n afhanklike kind het die verpligting om haar te onderhou. Dus kan jy en jou ex-vrou 'n ooreenkoms aangaan waar julle die kostes van julle kind se studies en noodsaaklikhede deel.
Posted in Egskeiding, Kinders, Onderhoud, Ouerlike regte, Spousal Maintenance Tagged Egskeiding, Meerderjarige kind, Onderhoud, Spousal Maintenance
Anonymous June 29, 2014 at 9:28 pm | Permalink
Ek wil net weet, as jou eksman weer getroud is, mag die nuwe vrou die skikkingbevel verander soos dit haar pas? My kind mag nie haar pa direk kontak nie, sy moet hom deur sy nuwe vrou kontak! Dit is mos nie reg nie!
annelize July 11, 2014 at 9:25 am | Permalink
Nee, die bevel is geldig en afdwingbaar soos dit gegee is deur die hof en sal so bly totdat dit formeel gewysig is. Die probleem met die kontak tussen u dogter en haar pa is 'n baie onaangename toestand. Die pa is nie onskuldig in hierdie saak nie en sal beslis sy nuwe vrou moet vasvat hieromtrent. Daar is egter nie veel wat mens kan doen om u eksman of sy nuwe vrou te verplig om u dogter se oproepe direk te aanvaar as hul dit nie wil doen nie.